
Narva Paju Kooli
hoolekogu moodustamine

1. Asjaolud ja menetluse käik

Hoolekogu on alaliselt tegutsev organ, kelle ülesanne on kooli õpilaste, pedagoogide, kooli pidaja, õpilaste vanemate, vilistlaste ja kooli toetavate organisatsioonide ühistegevus õppe ja kasvatuse suunamisel, planeerimisel ja jälgimisel ning õppeks ja kasvatuseks paremate tingimuste loomine. Hoolekogu täidab talle seadustes ja nende alusel pandud ülesandeid ning teeb kooli pidajale ettepanekuid kooliga seotud küsimuste paremaks lahendamiseks. 
Narva Paju Kooli tegutsemise vorm on põhimääruse kohaselt põhikool. Põhikooli hoolekogu koosseisu kuuluvad kooli pidaja, õppenõukogu, vanemate, vilistlaste ning kooli toetavate organisatsioonide esindajad, kusjuures vanemate, vilistlaste ja kooli toetavate organisatsioonide esindajad moodustavad enamuse hoolekogu koosseisust ja nemad ei tohi kuuluda koolitöötajate hulka. Kui põhikoolis on moodustatud õpilasesindus, kuulub hoolekogu koosseisu täiendavalt õpilasesinduse nimetatud esindaja.
Sellest tulenevalt ja Narva Linnavolikogu 25.11.2010 määruse nr 40 „Narva munitsipaalkoolide hoolekogude moodustamise ja töö kord“ alusel valiti uued asutuse hoolekogu liikmed. Uus hoolekogu koosseis esitati kinnitamiseks 17.12.2013 kirjaga nr 1.1-19/215.
Narva Paju Kool on munitsipaalkool. Munitsipaalkooli pidajaks on linn. Seadusega kohaliku omavalitsusüksuse pädevusse antud küsimusi otsustab kohaliku omavalitsuse volikogu. Narva Linnavolikogu on 05.12.2013. a otsusega nr 125 nimetanud kooli pidaja esindajaks Narva Paju Kooli hoolekogusse Larissa Olenina.

2. Õiguslikud alused

2.1 Põhikooli- ja gümnaasiumiseaduse § 73 lõike 1 kohaselt moodustatakse hoolekogu kooli pidaja kehtestatud korras.
2.2 Narva Linnavolikogu 25.11.2010 määruse nr 40 „Narva munitsipaalkoolide hoolekogude moodustamise ja töö kord“ § 3 lõike 4 alusel moodustab hoolekogu Narva Linnavalitsus korraldusega.
3. Otsus

Moodustada Narva Paju Kooli (registrikood 75026661) hoolekogu koosseisus:
Larissa Olenina

- kooli pidaja esindaja

Jelena Turaikevitš              
- õppenõukogu esindaja
Maksim Škalikov

- õpilasesinduse nimetatud esindaja

Jekaterina Lomanova

- vilistlaste esindaja
Valentina Ivanova

- vanemate esindaja
Natalja Grigorjeva

- vanemate esindaja
Vitali Lõssenkov

- vanemate esindaja
Natalja Škalikova

- vanemate esindaja
4. Rakendussätted 

4.1 Tunnistatakse kehtetuks Narva Linnavalitsuse 09.01.2013. a korraldus nr 31-k „Narva Paju Kooli hoolekogu moodustamine“.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.3 Korraldus jõustub seadusega sätestatud korras.

Natalja Šibalova
Abilinnapea linnapea ülesannetes

